Oficiālais Vēstnesis L 165 , 21/06/2001 Lpp. 0001 - 0012



Padomes Regula (EK) Nr. 1207/2001 (2001. gada 11. jūnijs) par procedūru, kas vienkāršo preču pārvadājuma sertifikātu EUR 1 izdošanu, deklarāciju faktūrā un EUR 2 veidlapu aizpildīšanu un atļauju izdošanu atzītiem eksportētājiem saskaņā ar noteikumiem, kuri regulē Eiropas Kopienas un atsevišķu valstu tirdzniecības atvieglojumus, un Regulas (EEK) Nr. 3351/83 atcelšanu EIROPAS SAVIENĪBAS PADOME, ņemot vērā Eiropas Kopienas dibināšanas līgumu, jo īpaši tā 133. pantu, ņemot vērā Komisijas priekšlikumu, tā kā: (1) Padomes 1983. gada 14. novembra Regulā (EEK) Nr. 3351/83 par procedūru, kas vienkāršo preču pārvadājuma sertifikātu EUR 1 izdošanu un EUR 2 veidlapu aizpildīšanu saskaņā ar noteikumiem, kas regulē Eiropas Ekonomikas kopienas un atsevišķu valstu tirdzniecības atvieglojumus [1], ir paredzēta noteikumu par preferenciālu izcelsmi pareiza piemērošana attiecībā uz izvešanu no Kopienas uz atsevišķām trešām valstīm. (2) Kopš Regulas (EEK) Nr. 3351/83 pieņemšanas muitas jomā notikušas daudzas pārmaiņas. (3) Attiecībā uz vienoto tirgu atzīts, ka uzņēmumiem, kas izved preces no vienas vai vairākām dalībvalstīm, izņemot to valsti, kurā tie reģistrēti, un kuri izcelsmes apliecināšanai vēlas izmantot vienkāršotas procedūras, dažreiz jālūdz atsevišķa atļauja katrā izveduma dalībvalstī; šo situāciju vēlams vienkāršot, tajā pašā laikā nodrošinot, ka arī turpmāk pienācīgi darbojas atvieglojumu režīma mehānisms. (4) Dienestiem, kas atbild par izcelsmes apliecinājumu izdošanu vai pārbaudi, jāspēj noteiktajos termiņos izpildīt Kopienas saistības saskaņā ar preferenču nolīgumiem. (5) Skaidrības labad Regula (EEK) Nr. 3351/83 jāatceļ un jānomaina ar šo regulu, IR PIEŅĒMUSI ŠO REGULU. 1. pants Darbības joma Šajā regulā ir izklāstīti noteikumi, kas atvieglo a) dalībvalstu dienestu izdoto preču pārvadājumu sertifikātu EUR 1 un deklarāciju faktūrā vai EUR 2 veidlapu aizpildīšanu, ko izdara Kopienas eksportētāji; b) vairākās dalībvalstīs derīgu atļauju izdošanu atzītiem eksportētājiem; c) dalībvalstu administratīvās sadarbības metožu darbību. 2. pants Piegādātāja deklarācija un tās izmantošana 1. Ar deklarāciju piegādātājs sniedz ziņas par ražojumu statusu attiecībā uz Kopienas noteikumiem par preferenciālu izcelsmi. 2. Piegādātāja deklarāciju eksportētājs izmanto par pierādījumu, jo īpaši, par apstiprinošu dokumentu preču pārvadājumu sertifikātu EUR 1 pieteikumiem vai par pamatu deklarāciju faktūrā vai EUR 2 veidlapu aizpildīšanai. 3. pants Piegādātāja deklarācijas sastādīšana Izņemot 4. pantā paredzētos gadījumus, piegādātājs sniedz atsevišķu deklarāciju par katru preču sūtījumu. Šo deklarāciju piegādātājs iekļauj faktūrā, kas attiecas uz šo sūtījumu, pavadzīmē vai citā tirdzniecības dokumentā, kurā attiecīgās preces aprakstītas pietiekami sīki, lai būtu identificējamas. Piegādātājs var sniegt deklarāciju katrā laikā, pat pēc preču piegādes. 4. pants Pastāvīgā piegādātāja deklarācija 1. Ja piegādātājs noteiktam pircējam regulāri piegādā preces, kuru statusam attiecībā uz noteikumiem par preferenciālu izcelsmi būtu jāpaliek nemainīgam ievērojamā laika posmā, viņš var iesniegt vienu piegādātāja deklarāciju, kas attiektos arī uz turpmākiem šo preču sūtījumiem, še turpmāk — "pastāvīgā piegādātāja deklarācija". Pastāvīgā piegādātāja deklarācija derīga uz laiku līdz vienam gadam no deklarēšanas dienas. 2. Pastāvīgā piegādātāja deklarācija var būt ar atpakaļejošu spēku. Šādā gadījumā derīguma termiņš nedrīkst pārsniegt vienu gadu no deklarācijas pirmās derīguma dienas. 3. Piegādātājs tūlīt informē pircēju, ja pastāvīgā piegādātāja deklarācija attiecībā uz piegādātajām precēm vairs nav derīga. 5. pants Piegādātāja deklarācijas veidlapa un tās aizpildīšana 1. Par ražojumiem, kas ieguvuši preferenciālas izcelsmes statusu, piegādātāja deklarāciju sniedz pēc I pielikumā noteiktā parauga, bet pastāvīgā piegādātāja deklarāciju — pēc II pielikumā noteiktā parauga. 2. Par ražojumiem, kas apstrādāti vai pārstrādāti Kopienā, neiegūstot preferenciālu izcelsmes statusu, piegādātāja deklarāciju sniedz pēc III pielikumā noteiktā parauga, bet pastāvīgā piegādātāja deklarāciju — pēc IV pielikumā noteiktā parauga. 3. Uz piegādātāja deklarācijas jābūt piegādātāja pašrocīgam parakstam, un deklarāciju var aizpildīt iespiestā veidlapā. Ja faktūru un piegādātāja deklarāciju sastāda ar datoru, deklarāciju nevajag parakstīt rokrakstā, ja piegādātājs dod pircējam rakstiskas saistības, uzņemdamies tādu pašu pilnīgu atbildību par katru piegādātāja deklarāciju, kurā viņš minēts, kā kad piegādātājs būtu parakstījis šo deklarāciju rokrakstā. 6. pants Izziņa INF 4 1. Lai pārliecinātos par piegādātāja deklarācijas precizitāti un autentiskumu, muitas dienesti var lūgt, lai eksportētājs pieprasa piegādātājam izziņu INF 4, izmantojot V pielikumā sniegto paraugu. 2. Izziņu INF 4 izdod piegādātāja reģistrācijas dalībvalsts muitas dienests. Minētajam dienestam ir tiesības prasīt jebkurus pierādījumus un izdarīt jebkādas piegādātāja uzskaites dokumentu pārbaudes un citas pārbaudes, ko tā uzskata par lietderīgām. 3. Muitas dienests izdod izziņu INF 4 trijos mēnešos pēc piegādātāja iesniegtā pieteikuma saņemšanas, norādot, vai piegādātāja sniegtā deklarācija ir bijusi pareiza vai ne. 4. Aizpildīto izziņu nodod piegādātajam, kas to nosūta eksportētājam nodošanai attiecīgajam muitas dienestam. 7. pants Deklarāciju un apliecinošu dokumentu saglabāšana 1. Piegādātājs, kas sastāda piegādātāja deklarāciju, vismaz trīs gadus saglabā visus dokumentāros pierādījumus par deklarācijas pareizību. 2. Muitas dienests, kuram iesniegts izziņas INF 4 pieteikums, saglabā pieteikuma veidlapu vismaz trīs gadus. 8. pants Atļauja atzītam eksportētājam 1. Eksportētājam, kurš bieži izved preces no dalībvalsts, kura nav viņa reģistrācijas dalībvalstis, šādai izvešanai var piešķirt atzīta eksportētāja statusu. Šim nolūkam viņš iesniedz pieteikumu tās dalībvalsts kompetentajiem muitas dienestiem, kurā viņš ir reģistrēts un glabā dokumentus ar izcelsmes pierādījumiem. 2. Ja 1. punktā minētie muitas dienesti ir pārliecinājušies, ka attiecīgo nolīgumu protokolos par preču izcelsmi vai Kopienas tiesību aktos par autonomajiem atvieglojumu režīmiem izklāstītie nosacījumi ir izpildīti, un atļauju izdod, tās informē attiecīgo dalībvalstu muitas pārvaldes. 9. pants Savstarpēja administratīvā palīdzība Dalībvalstu muitas dienesti viens otram palīdz, pārbaudot piegādātāju deklarācijās sniegtās informācijas precizitāti un gādājot par atzīto eksportētāju atļauju sistēmas pareizu darbību. 10. pants Piegādātāja deklarācijas pārbaude 1. Ja eksportētājs četros mēnešos pēc muitas dienestu pieprasījuma nespēj uzrādīt izziņu INF 4, izveduma dalībvalsts muitas dienesti var tieši lūgt piegādātāja reģistrācijas dalībvalsts dienestus apstiprināt attiecīgo ražojumu statusu attiecībā uz izcelsmes preferences noteikumiem. 2. Izpildot 1. punktu, izveduma dalībvalsts muitas dienesti pārsūta lūguma saņēmējas dalībvalsts muitas dienestiem visu tiem pieejamo informāciju un norāda šāda pieprasījuma būtiskos vai formālos iemeslus. Pamatojot savu pieprasījumu, tās pievieno visus iegūtos dokumentus vai informāciju, kas liek uzskatīt, ka piegādātāja deklarācija nav precīza. 3. Pārbaudi izdara tās dalībvalsts muitas dienesti, kurā sniegta piegādātāja deklarācija. Minētie dienesti var pieprasīt jebkurus pierādījumus un izdarīt ražotāja uzskaites dokumentācijas pārbaudi un jebkuru citu pārbaudi, ko tās uzskata par lietderīgu. 4. Muitas dienesti, kas pieprasa pārbaudi, tiklīdz iespējams, informējami par pārbaudes rezultātiem ar izziņu INF 4. 5. Ja piecos mēnešos pēc pārbaudes izdarīšanas dienas atbilde nav saņemta vai atbildē nav pietiekamas informācijas, lai pierādītu ražojumu faktisko izcelsmi, izveduma valsts muitas dienesti atzīst par nederīgiem izdotos preču pārvadājuma sertifikātus EUR 1, deklarācijas faktūrā vai EUR 2 veidlapas, kas aizpildītas, pamatojoties uz attiecīgajiem dokumentiem. 11. pants Atcelšana Ar šo tiek atcelta Regula (EEK) Nr. 3351/83. Norādes uz atcelto regulu uzskatāmas par norādēm uz šo regulu. 12. pants Pārejas noteikumi 1. Piegādātāja deklarācijas, ieskaitot pastāvīgā piegādātāja deklarācijas, kas sastādītas pirms šās regulas stāšanās spēkā, joprojām ir derīgas. 2. Piegādātāja deklarācijas, kas atbilst Regulā (EEK) Nr. 3351/83 dotajiem paraugiem, var sniegt 12 mēnešus pēc šās regulas stāšanās spēkā. 3. Izziņas INF 4 veidlapas, kas atbilst Regulas (EEK) Nr. 3351/83 V pielikumā dotajam paraugam, var turpināt izmantot 12 mēnešus pēc šās regulas stāšanās spēkā. 13. pants Stāšanās spēkā Šī regula stājas spēkā divdesmitajā dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Luksemburgā, 2001. gada 11. jūnijā Padomes vārdā — priekšsēdētāja M. Sahlin [1] OV L 339, 5.12.1983., 19. lpp. -------------------------------------------------- I PIELIKUMS +++++ TIFF +++++ -------------------------------------------------- PIELIKUMS II +++++ TIFF +++++ -------------------------------------------------- III PIELIKUMS +++++ TIFF +++++ -------------------------------------------------- IV PIELIKUMS +++++ TIFF +++++ -------------------------------------------------- V PIELIKUMS IZZIŅA INF 4 UN PIETEIKUMS IZZIŅAS INF 4 SAŅEMŠANAI Norādīumi par iespiešanu 1.1. Veidlapu, kurā izdod izziņu INF 4, iespiež uz balta papīra bez mehāniskām šķiedrvielām, tā ir rakstāmpapīra izmērā ar svaru no 40 līdz 65 g/m3. 1.2. Veidlapas lielums ir 210 × 297 mm. 1.3. Veidlapu iespiešana ir dalībvalstu pienākums; veidlapām ir kārtas numurs, pēc kura sertifikātu var identificēt. Šo veidlapu iespiež vienā no Kopienas oficiālajām valodām. +++++ TIFF +++++ PIEZĪMES 1. Sertifikātos nedrīkst būt dzēsumi vai teksta labojumi. Visi grozījumi jāizdara, svītrojot nepareizos datus un pievienojot visus vajadzīgos labojumus. Katru šādu grozījumu parafē persona, kas aizpildījusi sertifikātu, un vizē izdevējas valsts vai teritorijas muitas dienesti. 2. Starp sertifikātā ierakstītajām pozīcijām nedrīkst būt atstarpes, un pirms katras pozīcijas jābūt pozīcijas numuram. Tieši zem pēdējās pozīcijas jānovelk horizontāla līnija. Jebkura neizmantotā vieta jāpārsvītro tā, lai nebūtu iespējami vēlāki papildinājumi. 3. Preces jāapraksta saskaņā ar tirdzniecības praksi un pietiekami sīki, lai tās būtu identificējamas. 4. Veidlapu aizpilda vienā no Kopienas oficiālajām valodām. Dalībvalsts, kurai jāsniedz informācija vai kura to pieprasa, muitas dienesti var lūgt, lai tām iesniegtajos dokumentos izklāstīto informāciju pārtulko šās dalībvalsts valsts valodā(s). +++++ TIFF +++++ +++++ TIFF +++++ --------------------------------------------------